《游大涤栖真洞》
宋代·杨栋

携手清苕去，高枫丹叶森。
渔樵九锁曲，风雨一窗深。
索酒贪山月，添衣怯洞阴。
凤归天柱晓，楼阁有鸣琴。

作者简介：眉州青神人，字元极，号平舟。理宗绍定二年进士。历枢密院编修官，除宗正少卿。进对谓己三十年所持惟正心修身之说。迁太常少卿、起居郎，差知滁州。度宗景定间累拜参知政事。其学本于周、程，曾主上蔡书院。有《崇道集》、《平舟文集》。